**Ročné zúčtovanie preddavkov na daň z príjmov zo závislej činnosti za rok 2024**

Dĺžka školenia, termín a miesto konania školenia: 5 hodín

**Bratislava, Akadémia FS, Trnavská cesta 100, Bratislava – 31.01.2025**

Školenie začína o 9:00 hod.

Cena za školenie: 40,- € / osoba

Termín na zasielanie prihlášok je najneskôr týždeň pred konaním školenia

Ubytovanie a strava nie sú zabezpečené.

Maximálny počet účastníkov školenia: 20

Organizátor: Akadémia finančnej správy, Finančné riaditeľstvo SR

**Cieľová skupina:**

Fyzické osoby a zástupcovia právnických osôb, ktorí zamestnávajú zamestnancov v pracovnom-právnom vzťahu, služobnom pomere, štátnozamestnaneckom pomere alebo členskom pomere, alebo v obdobnom pomere, v ktorom je daňovník pri výkone práce pre platiteľa príjmu povinný dodržiavať pokyny alebo príkazy platiteľa príjmu, zamestnanci mzdovo-personálnych útvarov, a ďalšie osoby, ktoré sa potrebujú orientovať v danej problematike.

**Hlavný cieľ kurzu:**

Poskytnúť účastníkom školenia základný a ucelený prehľad o najdôležitejších právnych ustanoveniach súvisiacich s ročným zúčtovaním preddavkov dane z príjmov zo závislej činnosti za rok 2024, ako aj súvisiace legislatívne zmeny.

Účastníkom školenia budú predstavené pojmy súvisiace so zákonom č. 595/2003 Z. z. o dani z príjmov v znení neskorších predpisov.

**Podrobný popis školenia a jeho obsahová náplň:**

Školenie prebieha prezenčnou formou vo vzdelávacích priestoroch finančnej správy.

**Obsahom školenia sú nasledujúce témy:**

Zákon č. 595/2003 Z. z. o dani z príjmov v znení neskorších predpisov:

1. **Príjmy zo závislej činnosti**

♦ Závislá činnosť – základné pojmy – definícia zamestnanca a zamestnávateľa

♦ Druhy príjmov zo závislej činnosti – posúdenie, ocenenie

♦ Príjmy vylúčené z predmetu dane

♦ Oslobodené príjmy

♦ Vyčíslenie základu dane

♦ Vybrané okruhy príjmov - zamestnanecké benefity poskytované zamestnancom – oslobodené/zdaniteľné

♦ Podiely na zisku vyplácané zamestnancom bez majetkovej účastí/s majetkovou účasťou na základnom imaní obchodnej spoločnosti alebo družstva - zdaňovanie

1. **Nezdaniteľné častí základu dane za rok 2024**

♦ na daňovníka

♦ na manželku (manžela)

♦ na celoeurópsky osobný dôchodkový produkt a doplnkové dôchodkové sporenie

Uplatnenie a preukazovanie nároku na nezdaniteľné častí základu dane a ich uplatnenie pri vysporiadaní dane zo závislej činnosti ročným zúčtovaním preddavkov na daň

* Praktické príklady uplatnenia nezdaniteľných častí základu dane
1. **Daňový bonus na vyživované dieťa + daňový bonus na zaplatené úroky za rok 2024**

♦ podmienky na uplatnenie nároku na daňový bonus

♦ preukazovanie nároku na daňový bonus

* Praktické príklady uplatnenia daňového bonusu na vyživované dieťa a daňového bonusu na zaplatené úroky
1. **Ročné zúčtovanie dane preddavkov na daň za rok 2024**

♦ podmienky vykonania

♦ lehoty súvisiace s vykonaním ročného zúčtovania preddavkov na daň

♦ oprava ročného zúčtovania preddavkov na daň

♦ zomrelý zamestnanec a ročné zúčtovanie preddavkov na daň

♦ povinnosť podať daňové priznanie po vykonanom ročnom zúčtovaní preddavkov na daň – praktické príklady

* Príklad na vykonanie ročného zúčtovania preddavkov na daň
1. **Povinnosti platiteľa dane z príjmov zo závislej činnosti**

♦ prehľad

♦ hlásenie

♦ oprava dane a preddavkov na daň zamestnancov vykonaných platiteľom dane

♦ potvrdenie o zdaniteľných príjmoch fyzickej osoby zo závislej činnosti

♦ potvrdenie o zaplatení dane z príjmov zo závislej činnosti na účely poukázania podielu zaplatenej dane

♦ doplnený doklad o ročnom zúčtovaní preddavkov na daň

1. **Tlačivá používané v súvislosti s príjmami zo závislej činnosti**
2. **Zmeny zákona o dani z príjmov – účinné od 1.1.2025 a neskôr**

♦ úprava zdanenia služobného motorového vozidla poskytnutého zamestnávateľom zamestnancovi aj na súkromné účely

♦ príjmy oslobodené od dane – príspevok na rekreáciu a príspevok na športovú činnosť dieťaťa

♦ podiely na zisku – zmena sadzby

♦ uplatňovanie daňového bonusu na vyživované dieťa

♦ poukazovanie podielu zaplatenej dane rodičom

1. **Diskusia**

**Lektorské obsadenie:**

Lektori finančnej správy, ktorí sú zároveň odborníci s dlhoročnou praxou vo finančnej správe.

**Prihlásenie na školenie:**

**Prihlásenie na školenie:**

* vyplnenie prihlášky a zaslanie na e-mailovú adresu: vzdelavanie@financnasprava.sk
* prostredníctvom stránky [www.skolenia.sk](http://www.skolenia.sk) a následne Vám bude zaslaná e-mailom prihláška na vyplnenie a spätné zaslanie na e-mailovú adresu: vzdelavanie@financnasprava.sk
* prostredníctvom stránky: www.vzdelavanie.financnasprava.sk